CELEX: 32011R1011
Language: hu
Date: 2011-10-13 00:00:00
Title: A Tanács 1011/2011/EU rendelete ( 2011. október 13. ) a szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról

14.10.2011   
            
            
               HU
            
            
               Az Európai Unió Hivatalos Lapja
            
            
               L 269/18
            
         A TANÁCS 1011/2011/EU RENDELETE
   (2011. október 13.)
   a szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Szíriával szembeni korlátozó intézkedésekről szóló 2011/273/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság közös javaslatára,
   mivel:
   
               (1)
            
            
               A Tanács 2011. május 9-én elfogadta a szíriai helyzetre tekintettel korlátozó intézkedések meghozataláról szóló 442/2011/EU rendeletet (2).
            
         
               (2)
            
            
               2011. szeptember 2-án (3) a Tanács módosította a 442/2011/EU rendeletet a Szíriával szembeni intézkedések kiterjesztése céljából, ideértve a jegyzékbe történő felvétel kritériumainak kiterjesztését, valamint a nyersolaj Szíriából történő vásárlásának, importjának vagy szállításának tilalmát. 2011. szeptember 23-án (4) a Tanács ismét módosította a 442/2011/EU rendeletet a Szíriával szembeni intézkedések további kiterjesztése céljából, ideértve a rendeletnek a nyersolajágazatba történő befektetések tilalmával, további jegyzékbevétellel, valamint a szíriai bankjegyek és pénzérmék Szíriai Központi Bankba történő bevitelének tilalmával történő kiegészítését.
            
         
               (3)
            
            
               A 2011/273/KKBP határozatot módosító 2011/684/KKBP tanácsi határozat (5) további intézkedésről rendelkezik, nevezetesen arról, hogy egy további szervezetet is jegyzékbe vesz olyan derogációval, amely korlátozott ideig lehetővé teszi azon befagyasztott pénzeszközök felhasználását, amelyeket e szervezet a jegyzékbe nem vett személyekkel és szervezetekkel folytatott kereskedelem finanszírozásával kapcsolatban utólag kapott.
            
         
               (4)
            
            
               Ez az intézkedés az Európai Unió működéséről szóló szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásának biztosítása céljából – a végrehajtásához uniós szintű szabályozás szükséges.
            
         
               (5)
            
            
               Az e rendeletben előírt intézkedés hatékonyságának biztosítása érdekében e rendeletnek haladéktalanul, a kihirdetéssel hatályba kell lépnie,
            
         ELFOGADTA EZT A RENDELETET:
   1. cikk
   A 442/2011/EU rendelet a következőképpen módosul:
   
               1.
            
            
               a 4. cikk (1) és (2) bekezdésében, az 5. cikk (2) és (3) bekezdésében, valamint a 6. cikk a) pontjában a „II. melléklet” szövegrész helyébe „II. és IIa. melléklet” szövegrész lép;
            
         
               2.
            
            
               a 7. cikk a) és c) pontjában, a 9. cikkben és a 14. cikk (1) bekezdésében a „II. melléklet” szövegrész helyébe a „II. vagy IIa. melléklet” szövegrész lép;
            
         
               3.
            
            
               az 5. cikk (1) bekezdésének helyébe a következő szöveg lép:
               „1.   A II. és IIa. melléklet az alábbiakat tartalmazza:
               
                           a)
                        
                        
                           A II. melléklet tartalmazza azon természetes vagy jogi személyek, szervezetek és szervek jegyzékét, akiket vagy amelyeket a Tanács a 2011/273/KKBP határozat 4. cikkének (1) bekezdésével összhangban a szíriai polgári lakosság ellen irányuló erőszakos elnyomásért felelős személyekként vagy szervezetekként, a rezsimet támogató és abból hasznot húzó személyekként vagy szervezetekként, vagy a velük kapcsolatban álló természetes vagy jogi személyekként, illetve szervezetekként azonosított, és akikre vagy amelyekre a 9a. cikk nem alkalmazandó.
                        
                     
                           b)
                        
                        
                           A IIa. melléklet tartalmazza azon szervezetek jegyzékét, amelyeket a Tanács a 2011/273/KKBP határozat 4. cikkének (1) bekezdésével összhangban a szíriai polgári lakosság ellen irányuló erőszakos elnyomásért felelős személyekkel vagy szervezetekkel, vagy a rezsimet támogató és abból hasznot húzó személyekkel vagy szervezetekkel kapcsolatban álló szervezetekként azonosított, és amelyekre a 9a. cikk alkalmazandó.”
                        
                     
         
               4.
            
            
               a 14. cikk (4) bekezdésének helyébe a következő bekezdés lép:
               „(4)   A II. és IIa. mellékletben foglalt jegyzékeket rendszeresen és legalább 12 havonta felül kell vizsgálni.”
            
         
               5.
            
            
               a rendelet a következő cikkel egészül ki:
               „9a. cikk
               A 4. cikk (1) bekezdésétől eltérve, a IIa. mellékletben jegyzékbe vett szervezetek a jegyzékbe vétel időpontjától számított két hónapon keresztül kifizetést hajthatnak végre azon befagyasztott pénzeszközökből vagy gazdasági forrásokból, amelyeket az említett szervezet a jegyzékbe vételét követően kapott, feltéve, hogy:
               
                           a)
                        
                        
                           e kifizetés kereskedelmi szerződés alapján esedékes; valamint
                        
                     
                           b)
                        
                        
                           az érintett tagállam illetékes hatósága megállapította, hogy a kifizetés nem közvetlenül vagy közvetve a II. vagy a IIa. mellékletben jegyzékbe vett személy vagy szervezet javára történik.”
                        
                     
         2. cikk
   A 442/2011/EU rendelet II. melléklete az e rendelet II. mellékletében foglaltak szerint módosul.
   3. cikk
   A 442/2011/EU rendelet IIa. mellékletként e rendelet I. mellékletének szövegével egészül ki.
   4. cikk
   A 442/2011/EU rendelet IV. melléklete szövegének helyébe e rendelet III. melléklete lép.
   5. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 13-án.
      
         
            a Tanács részéről
         
         
            az elnök
         
         M. DOWGIELEWICZ
      
   
   
      (1)  HL L 121., 2011.5.10., 11. o.
   
      (2)  HL L 121., 2011.5.10., 1. o.
   
      (3)  A Tanács 878/2011/EU rendelete (HL L 228., 2011.9.3., 1. o.)
   
      (4)  A Tanács 950/2011/EU rendelete (HL L 247., 2011.9.24., 3. o.)
   
      (5)  Lásd e Hivatalos Lap 33. oldalát.
   
      I. MELLÉKLET
      
         
            „IIa. MELLÉKLET
            
               A 4. és 5. cikkben említett szervezetek jegyzéke
            
            
               Szervezetek
            
            
                         
                     
                     
                        Név
                     
                     
                        Azonosító adatok
                     
                     
                        A jegyzékbe vétel okai
                     
                     
                        A jegyzékbe vétel időpontja
                     
                  
                        1.
                     
                     
                        Szíriai Kereskedelmi Bank
                     
                     
                        
                                    —
                                 
                                 
                                    Damascus Branch, P.O. Box 2231, Moawiya St., Damascus, Syria;- P.O. Box 933, Yousef Azmeh Square, Damascus, Syria;
                                 
                              
                                    —
                                 
                                 
                                    Aleppo Branch, P.O. Box 2, Kastel Hajjarin St., Aleppo, Syria;
                                 
                              SWIFT/BIC CMSY SY DA; a világ minden részén [NPWMD]
                        Honlap: http://cbs-bank.sy/En-index.php
                        Tel.: +963 11 2218890
                        Fax: +963 11 2216975
                        vezérigazgatóság: dir.cbs@mail.sy
                     
                     
                        A rezsimnek pénzügyi támogatást nyújtó, állami tulajdonban lévő bank.
                     
                     
                        13.10.2011”
                     
                  
      
   
   
      II. MELLÉKLET
      A 442/2011/EU rendelet II. mellékletében szereplő Emad GHRAIWATI, Tarif AKHRAS és Issam ANBOUBA bejegyzések helyébe az alábbi bejegyzések lépnek:
      
         
                     „Név
                  
                  
                     Azonosító adatok (születési idő, születési hely …)
                  
                  
                     A jegyzékbe vétel okai
                  
                  
                     A jegyzékbe vétel időpontja
                  
               
                     Emad GHRAIWATI
                  
                  
                     Születési idő: 1959. március;
                     Születési hely: Damaszkusz, Szíria.
                  
                  
                     A Damaszkuszi Iparkamara elnöke (Zuhair Ghraiwati Sons). Gazdasági támogatást nyújt a szíriai rezsimnek.
                  
                  
                     2011.9.2.
                  
               
                     Tarif AKHRAS
                  
                  
                     Születési idő: 1949;
                     Születési hely: Homsz, Szíria
                  
                  
                     A homszi székhelyű (árucikkekkel, kereskedéssel, árufeldolgozással és logisztikával foglalkozó) Akhras-csoport alapítója. Gazdasági támogatást nyújt a szíriai rezsimnek.
                  
                  
                     2011.9.2.
                  
               
                     Issam ANBOUBA
                  
                  
                     Születési idő: 1949;
                     Születési hely: Lattakia, Szíria
                  
                  
                     Az agráripari érdekeltségű Issam Anbouba Est. elnöke. Gazdasági támogatást nyújt a szíriai rezsimnek.
                  
                  
                     2011.9.2.”
                  
               
   
   
      III. MELLÉKLET
      
         
            „IV. MELLÉKLET
            
               Kőolajtermékek jegyzéke
            
            
                        
                           HR-kód
                        
                     
                     
                        
                           Leírás
                        
                     
                  
                        2709 00
                     
                     
                        Nyers kőolaj és bitumenes ásványokból előállított nyersolaj.
                     
                  
                        2710
                     
                     
                        Kőolaj és bitumenes ásványokból előállított olaj, a nyersolaj kivételével, máshol nem említett olyan készítmény, amely legalább 70 % kőolajat vagy bitumenes ásványokból előállított olajat tartalmaz, és ez az olaj a készítmény lényeges alkotórésze, hulladékolajok (azzal a megjegyzéssel, hogy Szíriában nem tilos a 2710 19 21 KN-kód alá tartozó kerozin/sugárhajtómű-üzemanyag vásárlása, amennyiben az a célból történik és kizárólag arra használják, hogy az azzal feltöltött repülőgép folytathassa a repülést).
                     
                  
                        2712
                     
                     
                        Vazelin; paraffinviasz, mikrokristályos kőolajviasz, paraffingács, ozokerit, lignitviasz, tőzegviasz, más ásványi viasz és szintézissel vagy más eljárással előállított hasonló termék, színezve is.
                     
                  
                        2713
                     
                     
                        Ásványolajkoksz, ásványolaj-bitumen és kőolaj vagy bitumenes ásványból előállított olaj más maradéka.
                     
                  
                        2714
                     
                     
                        Természetes bitumen és aszfalt; bitumenes vagy olajpala és kátrányos homok; aszfaltit és aszfaltkő.
                     
                  
                        2715 00 00
                     
                     
                        Természetes aszfaltot, természetes bitument, ásványolaj-bitument, ásványi kátrányt vagy ásványi kátrányszurkot tartalmazó bitumenes keverék (pl. bitumenes masztix, lepárlási maradvány).”